Előterjesztés Zalakaros Város Önkormányzat Képviselő-testületének 2022. május 26-i ülésére
Tárgy: Beszámoló a 2021. évi ellenőrzési terv végrehajtásáról
Az előterjesztést készítette: Horváthné Juhász Barbara pénzügyi osztályvezető 
Tisztelt Képviselő-testület!

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 49. § (3a) bekezdésére figyelemmel az éves ellenőrzési jelentést a polgármester a tárgyévet követően, a zárszámadási rendelettervezettel egyidejűleg a képviselő-testület elé terjeszti jóváhagyásra.
Zalakaros Város Önkormányzata a feladat ellátására megállapodást kötött 2021. évben a Numerikus Szumma Kontroll Kft-vel. A Kft. az ellenőrzéseket az alábbi tárgyban végezte:

Az Önkormányzat esetében:

1. A közbeszerzés szabályszerű lefolytatásának ellenőrzése
2. A kontrolltevékenység működésének ellenőrzése
3. A kommunális adó kivetésének és beszedésének ellenőrzése
4. A gépjármű használat szabályozásának és kifizetésének ellenőrzése a Zalakarosi Közösségi Ház és Könyvtár, valamint a Zalakarosi Óvoda és Bölcsőde intézményekben
A megbízott a 2021. évi belső ellenőrzési tervben szereplő ellenőrzések végrehajtásáról szóló jelentését elkészítette, melyet jelen előterjesztéshez mellékelve van. 

A belső ellenőr a vizsgálatok folyamán javaslatot nem tett, így intézkedési terv készítésére nem került sor.  
Tisztelettel kérem a Képviselő-testületet az alábbi határozat meghozatalára:
Határozati javaslat:
A képviselő-testület
1./ az önkormányzat 2021. évi ellenőrzési tervének végrehajtásáról szóló belső ellenőri jelentést jelen előterjesztés melléklete szerinti tartalommal elfogadja.

Határidő:            azonnal
Felelős:               Dr. Szentgyörgyvölgyi Eszter jegyző
Operatív felelős: Horváthné Juhász Barbara pénzügyi osztályvezető
Zalakaros 2022. május 5.
 Dr. Szentgyörgyvölgyi Eszter

                                                                                                                 jegyző  
Gazdasági Bizottság és a Humánpolitikai és Ügyrendi Bizottság határozata:

A bizottság javasolja a képviselőtestület számára a Beszámoló a 2021. évi ellenőrzési terv végrehajtásáról napirend kapcsán az előterjesztés szerinti határozati javaslat elfogadását.

